गुवाहाटी, 6 जुन, 2022: आसामनि गिबि मन्त्रि ड.  हिमन्त बिस्व शर्मानि रैखाथिनि गारिखौ उन्थिंजायनिफ्राय सा 1 लाइमोना बारसदों ।  बे जाथाइआ गुवाहाटी नोगोरनि मालिगावआव जादों ।  बे जाथाइजों लोब्बा थानाय लाइमोनखौ पुलिस बिफाना हमबाय होननानै मिथिनो मोन्दों ।  हमजानाय लाइमोना साखा खबनै गारि एबा बाइकजों गिबि मन्त्रिनि गारिखौ बारसदोंमोन ।  गारिनि रेजिसट्रेसन नाम्बारखौ AS 01E Y 7674 होननानै मिथिनो मोन्दों ।  मालिगावआव लाइमोना मोनानि समाव गिबि मन्त्रिनि गारिखौ बारस’नानै सालायदोंमोन ।  उनाव जालुकबारि पुलिस बिफाना बे खौरांखौ मोननानै लाइमोनखौ गिबि मन्त्रिनि रैखाथि गारिखौ बारस’नायनि दायआव हमो ।  थांनाय रबिबारनि मोनायाव लाइमोना पुलिस बिफानजों हमजायो ।  हमजानाय लाइमोननि मुङा नारायन सरकार (21) ।  मख’नो गोनांदि जालुकबारि पुलिस बिफाना मानसिजों लोगोसे बाइकखौबो हमदों । 